Diari Oficial de la Generalitat Valenciana


Sumari del DOGV 6676, del 22-12-2011 (2011/12296)

Notificació de la sentència dictada en el judici de guarda i custòdia número 91/2010.
-------------------------------------------------------------------------------------

### Dades del document

Número de DOGV
:   6676

Data del DOGV
:   22-12-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/12719


Organisme emissor
:   Jutjat de Primera Instància i Instrucció Número 4 i de Violencia Sobre la Dona de Sueca

Tipus de document
:   Edicte

Notificació de la sentència dictada en el judici de guarda i custòdia número 91/2010. [2011/12530]  
Guarda i custòdia número 000091/2010  
Part demandant: Mónica Sandu.  
Advocat: -  
Procuradora: Eva García Antich.  
Part demandada: George Marian Nicolae (rebel en parador desconegut) i Ministeri Fiscal.  
En el procediment de guarda i custòdia número 91/2010, instat per la procuradora Eva García Antich, en nom i representació de Mónica Sandu, qui té concedit el benefici de justícia gratuïta, contra George Marian Nicolae, declarat en rebel·lia i en parador ignorat, el jutge del Jutjat de Primera Instància i Instrucció número 4 de Sueca, José Luis Mendoza Gastearena, ha dictat la Sentència de data 18 de novembre de 2011, que, literalment, te la dispositiva com segueix:  
  
«Estime de forma parcial la demanda presentada per Mónica Sandu contra George Marian Nicolae i faig els pronunciaments següents:  
  
Primer. La guarda i custòdia dels fills menors del matrimoni queda conferida a Mónica Sandu, i l'exercici de la pàtria potestat queda assignada exclusivament al progenitor esmentat.  
Segon. S'estableix la suspensió de qualsevol règim de comunicació, visites i tinença entre George Marian Nicolae i els seus fills menors.  
  
Tercer. En concepte de pensió alimentària per al menor, George haurà de pagar la quantitat mensual de cent euros (100 euros), per cada un dels fills, per mesos anticipats i dins dels primers cinc dies de cada mes, a partir de la data d'aquesta resolució, que s'haurà d'ingressar en el compte corrent que assenyale la mare. Aquesta quantitat s'actualitzarà amb efectes d'1 de gener de cada any, d'acord amb la variació experimentada per l'índex de preus de consum, establit per l'Institut Nacional d'Estadística o organisme que el substituïsca.  
Cinqué. Les despeses extraordinàries relatives al menor seran sufragades a mitges entre ambdós esposos i s'estendran a les despeses escolars d'uniformes, classes complementàries, campaments, matrícules, uniformes, entre altres, i sanitàries de factures mèdiques, quirúrgiques i de farmàcia, ortodòncia, ortopèdia, oftalmologia.  
Es requereix a ambdós progenitors que s'abstinguen de generar situacions de tensió físiques o verbals en presència dels fills menors, així com de realitzar qualsevol manifestació a aquests que suposen menyspreu o demèrit de l'altre progenitor. L'incompliment de les obligacions personals imposades en la sentència, i concretament el règim de comunicació i estades (antic règim de visites) fixat als menors i el pagament d'aliments, podrà donar lloc a la multa coercitiva de l'article 776 de la Llei d'Enjudiciament Civil, sense perjudici de les altres mesures d'ordre penal, que pertoquen adoptar.  
No es fa un pronunciament exprés a costes.  
Mode d'impugnació: mitjançant un recurs d'apel·lació davant l'Audiència Provincial de València (art. 455 LEC). El recurs s'ha de preparar mitjançant un escrit que cal presentar davant d'aquest Jutjat, en el termini de 20 dies hàbils comptador des de l'endemà a la notificació, amb la indicació dels pronunciaments que s'impugnen (art. 457.2). I atés que el demandat George Marian Nicolae ha estat en situació de rebel·lia processal durant tot el procés, i atés que la demandant té concedit el benefici de justícia gratuïta, en virtut del que disposa l'article 497.2 de la Llei d'Enjudiciament Civil, en relació amb l'article 6.4 de la Llei 1/1996, de 10 de gener, d'Assistència Jurídica Gratuïta, expediu un ofici al Diari Oficial de la Comunitat Valenciana, perquè es procedisca a la publicació de forma gratuïta. Aquest edicte es publicarà a més a més al tauler d'anuncis d'aquest Jutjat.  
Una vegada siga ferma aquesta resolució, lliureu-ne a ambdós interessats una testimoniança literal.  
Aquesta és la meua sentència, que pronuncie, mane i firme».  
Segons el que s'ha disposat en aquesta sentència, atés que es desconeix el domicili o residència actuals del demandat George Marian Nicolae, el qual ha sigut declarat en rebel·lia i es troba en parador desconegut, i a l'empara del que estableix l'article 497.2 de la Llei d'Enjudiciament Civil, s'expedeix aquest edicte a fi d'efectuar la notificació de sentència de forma legal al demandat esmentat mitjançant la publicació en el Diari Oficial de la Comunitat Valenciana.  
  
Sueca, 21 de novembre de 2011.- El secretari judicial: Antonio Márquez Soler.